HIFU se uporablja za pomlajevanje obraza, nekirurški lifting, zmanjšanje gubic, za učinek bolj napete kože in za oblikovanje telesa. Uporablja se za lifting področja dekolteja, čeljustne linije, obrvi, brade, vratu, nazolabialnih gub in vek. V področju čeljustne linije ženske najbolj moti odvečna koža, ki visi člez linijo čeljusti, kar imenujemo ”beneška zavesa”. Vzrok nastanka le te je v izgubi volumna maščevja in kostnine v zgornjem delu obraza, največ v področju lic. Poleg tega HIFU izboljša tudi nepravilno teksturo kože in zmanjša videz večjih por, koža postane bolj gladka, sijoča in čvrsta. Na telesu se porablja za zmanjševanje viseče kože v področju zgornjega dela rok, področja stegen nad kolenom in medialnega dela stegen. Uporablja pa se tudi v veliko drugih vejah medicine za zdravljenje različnih bolezni. Tudi za zdravljenje nekaterih oblik raka, katarakte ali za razbijanje ledvičnih kamnov.